IRPC กำไรไตรมาส 3 โดดเด่นต่อเนื่องจาก spread ผลิตภัณฑ์ยังสูง-ลุ้นทั้งปีแตะ 1.1 หมื่นลบ.
IRPC กำไรไตรมาส 3 โดดเด่นต่อเนื่องจาก spread ผลิตภัณฑ์ยังสูง-ลุ้นทั้งปีแตะ 1.1หมื่นลบ. แนะซื้อเป้า 4.90 บาท 
IRPC กำไรไตรมาส 3 โดดเด่นต่อเนื่องจาก spread ผลิตภัณฑ์ยังสูง-ลุ้นทั้งปีแตะ 1.1 หมื่นลบ. แนะซื้อเป้า 4.90 บาท
18 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (18ต.ค.2564) ว่า บริษัท ไออาร์พีซี จำกัด (มหาชน)  หรือ IRPC  คาดกำไรปกติ ไตรมาส 3/2564  ราว 2,630 ล้านบาท (+55% เทียบช่วงเดียวกันของปีก่อน,-52%เทียบไตรมาสก่อนหน้า) ดีกว่าที่เคยคาดจากค่าการกลั่นและ stock gain สูงกว่าคาด
โดยกำไรโตเทียบช่วงเดียวกันของปีก่อนหลักๆเพราะอัตรากำไรที่เพิ่มขึ้นของฝั่งโรงกลั่น (ปิโตรเลียม+Lube) จากความต้องการใช้ฟื้น และ supply ตึงตัว (Lube) แต่ลดลง เทียบไตรมาสก่อนหน้าเพราะ อัตรากำไรฝั่งปิโตรเคมีที่ลดลงจาก supply ใหม่เข้ามาฉุดและ demand ในจีนชะลอ โดยทั้งปี 2564 คาดกำไรที่ 1.1 หมื่นล้านบาท. (จากปี 20 ขาดทุนที่ -6.2 พัน ลบ.)
ด้าน Valuation: ราคาหุ้นปัจจุบัน ซื้อขายที่ระดับ PBV ที่ 1.1 เท่า ขณะที่ ภาพธุรกิจสู่ Cycle ทำกำไร 2564-2566 แนะซื้อเป้า 4.90 บาท โดยคาด กำไรไตรมาส 3/2564 ยังคงโดดเด่นต่อเนื่องจาก spread ผลิตภัณฑ์ยังอยู่ในระดับสูง และสามารถเก็งกำไรรับการฟื้นตัวของ spread HDPE/PP (ผลิตภัณฑ์หลักฝั่งปิโตรเคมี) จากจุด bottom ในไตรมาส 3/2564  ได้